Kokstad gemeente dreig om af te stig. | hier staan ek
Kokstad gemeente dreig om af te stig.	05
Sover hierstaanek kon vasstel is hierdie berig nie elektronies beskbaar nie. Sodra dit beskikbaar word sal ons ‘n skakel pos. Met dank aan Henrietta Klaasing vir die wenk.
AS SINODE GAY-BESLUIT HANDHAAF, GEE NG KERK IN KOKSTAD PAD – Pieter Steyn Beeld Donderdag 5 November 2015.
Fouché het Woensdag aan Beeld gesê as die kerk ‘n dominee wat ‘n gay lewe lei op die kansel toelaat, mag ‘n dominee wat ‘n alkoholis of pedofiel is die kansel ook bestyg.
“Die algemene sinode het die plig gekry om oor die leer en lewe van predikante en kerkraadslede te waak, om die kerk se leer suiwer te hou. Ons verwerp die nuwe rigting wat die algemene sinode inslaan met die volle hartseer en minagting wat dit verdien.”
“Die maagdelike geboorte en ander heilsmomente word ook verdag gemaak en so word die tweed solus, sola Christus, verwerp.
Die algemene sinode se evangelie verkondig nie meer sonde as ‘n breuk tussen God en mens nie, maar as ‘n breuk tussen mens en mens wat herstel moet word. Die uitspraak dat die kerk se leer nou in ooreenstemming met die land se Grondwet is, herbevestig dit. “Hierdeur word sonde verskraal tot sosiale denkstelsels waarin menswaardigheid en aardse geregtigheid met die gepaardgaande restitusie onderling die allerbelangrikste faktore in die evangelie word.”
Fouché sê om weg te breek van die NG Kerkverband, sal die laaste uitweg wees. “Ons sal al die moontlike weë benut, maar sal nie ‘n kompromie aangaan nie.”
Ds Frikkie van der Merwe, moderator van KwaZulu­-Natal, sê die streeksinode se moderamen vra dat die besluit uitgestel moet word sodat streeksinodes daaroor kan praat.
“Ons vra vir ‘n kans op streeksinodale vlak om ‘n oop gesprek te hê. Ons wil die pad saam loop.”
Nóg Fouché nóg Van der Mere weet wat die toekoms inhou as die algemene sinode sy besluit nie wysig nie.
“Ons sal dan moet kyk wat ons opsies is,” het Fouché gesê. Ds Pine Pienaar, moderator van die streeksinode in Namibië, sê afgesien daarvan dat die land se wette nie voorsiening maak vir gay-burgerlike verbintenisse nie, het die algemene sinode dit goedgekeur dat dié streek nie onderhewig is aan die gay-besluit nie. “Namibiese predikante gaan gay-paartjies nie in die eg verbind nie en gay proponente gaan nie in die amp georden word nie.
4 thoughts on “Kokstad gemeente dreig om af te stig.”	Henrietta Klaasing said:	05/11/2015 at 11:59 pm	Met plesier! Dit was onderaan p.4 van die gedrukte Beeld van 5 November 2015.
Somerset (Sommie) Morkel said:	06/11/2015 at 9:48 am	Wat ek nie kan verstaan nie, is hoe hierdie goeie mense dink dat die Algemene Sinode dalk sy besluit sal verander?
Petrus Fouche said:	06/11/2015 at 10:04 am	Hiermee die volle waarheid: dit gaan vir ons oor die gereformeerde wortels wat tans ernstig bedreig word.
Ons verwerp die nuwe rigting wat die Algemene Sinode inslaan, met die volle hartseer minagting wat dit verdien. Die rede hiervoor is dat die Algemene Sinode die verantwoordelikheid ontvang het om oor die leer en lewe van predikante en kerkraadslede te waak, om die leer van die kerk suiwer te hou, en dit nie meer kan doen nie.
Ons as NG Kerk Kokstad herbevestig ons verbintenis aan die Bybel as onfeilbare Woord van God en daarmee saam die ankers van die Reformasie soos bely en verkondig deur die ware kerk van God:
Sola Scriptura – Alleen God se Woord is waarheid
Solus Christus – Alleen Christus kan ons met God versoen en ons lewens omkeer
Sola Fide – Alleen deur geloof in Jesus Christus se soenverdienste is daar redding
Sola Gratia – Alleen uit genade word ons weer met God versoen.
En onderskryf hulle op die Qua standpunt (ons verwerp hiermee die quatenus standpunt)
Henrietta Klaasing said:	06/11/2015 at 11:59 am	Baie dankie – dit is NOG sterker as wat daar in die koerant gestaan het!